OpenLLM-France/wikimedia huggingface dataset:
# Stephanie Douglas

Stephanie Douglas (Regne Unit, 22 de gener de 1969) és una atleta britànica retirada especialitzada en la prova de 4 x 100 m, en la qual va aconseguir ser medallista de bronze europea el 1990.

## Carrera esportiva

En el Campionat Europeu d'Atletisme de 1990 va guanyar la medalla de bronze en els relleus 4 x 100 metres, amb un temps de 43.32 segons, arribant a meta després d'Alemanya de l'Est i Alemanya de l'Oest, sent les seves companyes d'equip: Paula Thomas, Beverly Kinch i Simone Jacobs.
Als Jocs de la Commonwealth celebrats aquell mateix any a Auckland, Nova Zelanda, hi va guanyar la plata en la mateixa prova, amb un temps de 44.15 segons, després d'Austràlia i per davant de Nigèria.

## Referències

* ↑ «Stephanie Douglas». [Consulta: 24 desembre 2017].
* ↑ «Stephanie Douglas». [Consulta: 24 desembre 2017].
# Stephanie Grisham

Stephanie Ann Grisham, nascuda Sommerville (Colorado, 23 de juliol de 1976) és una comunicadora estatunidenca. Va ser la portaveu oficial, directora de comunicació i 30a secretària de premsa de la Casa Blanca d'ençà del mes de juliol del 2019 fins al 7 d'abril del 2020. Tot i que va romandre uns quants mesos a la Casa Blanca no va fer cap conferència de premsa. Va ser anteriorment una consellera de premsa de Donald Trump durant la seva campanya presidencial, i després de les eleccions fou membre de l'equip presidencial de transició de Trump.
El mateix 7 d'abril va assumir la funció de cap d'oficina de la primera Dama dels Estats Units, Melania Trump. Tanmateix, el 5 de gener de 2021, al voltant de les 19 hores (hora local a Washington DC), Grisham va dimitir del seu càrrec arran de les protestes al Capitoli.
Al setembre de 2021, va anunciar la publicació del seu llibre, unes memòries polèmiques sobre l'època durant la qual havia treballat per a l'administració Trump, I'll Take Your Questions Now.

## Referències

* ↑ FitzSimmons, Cal. «Eastmont graduate named new press secretary for President Trump». NCW Life Channel, 25-06-2019.
* ↑ Carroll, Megan. «New White House press secretary has ties to East Wenatchee». KREM (TV), 25-06-2019.
* ↑ Pappas, Alex «Stephanie Grisham to be the new White House Press Secretary». Fox News, 25-06-2019.
* ↑ Collins, Kaitlan Collins; Bennett, Kate «Grisham out as West Wing press secretary without having held a briefing». CNN, 07-04-2020.
* ↑ CNN, Kaitlan Collins and Kate Bennett. «Grisham out as West Wing press secretary without having held a briefing».
* ↑ Bach, Natasha. «Who Is Stephanie Grisham? She Just Replaced Sarah Sanders». Fortune Magazine, 14-06-2019. [Consulta: 17 setembre 2019].
* ↑ ; Karni, Annie«Trump Names Stephanie Grisham, Aide to First Lady, as Sarah Sanders's Successor». New York Times, 25-06-2019.
* ↑ Farhi, Paul. «Stephanie Grisham is Trump's communications czar. Only most people wouldn't know it.». Washington Post, 28-08-2019.
* ↑ «This Arizonan is going to the White House to work for Donald Trump». The Republic, 19-01-2017 [Consulta: 21 gener 2018].
* ↑ Howard, Andrew. «Trump taps Stephanie Grisham as White House spokeswoman». Arizona Capitol Times, 25-06-2019.
* ↑ «White House spokeswoman Grisham switches to first lady's staff» (en anglès). Reuters, 07-04-2020.
* ↑ Bennett, Kate. «First lady's chief of staff and former WH press secretary resigns over violent protests».
* ↑ Kim, Lisa «All The Surprising Trump Revelations In Ex-Press Secretary Grisham's New Book». Forbes, 28-09-2021.
# Sundus Abbas

Sundus Abbas és una activista dels drets de les dones iraquiana. Com a directora executiva de l'Institut de Lideratge Femení a Bagdad, ha treballat per millorar els drets de les dones. Abbas va estudiar ciències polítiques, i ha treballat per millorar la participació de les dones iraquianes en els partits polítics, en el procés de redacció i esmenat constitucional i en els esforços de reconciliació nacional i resolució de conflictes. També ha escrit per als diaris iraquians més importants del tema dels drets de les dones, i ha fet conferències de premsa per abordar assumptes que preocupaven les dones, de la mateixa manera que ha impartit classes sobre presa de decisions. Abbas també ha viatjat per tot l'Orient Mitjà per conferències i seminaris de dones. El 2007 va rebre el Premi Internacional Dona Coratge.

## Referències

* 1 2 3 «Honorees». [Consulta: 3 juliol 2018].
* ↑ P., Kitsos,; N., Sklavos,; O., Koufopavlou, «UMTS security: system architecture and hardware implementation» (en anglès). Wireless Communications and Mobile Computing, 7. ISSN: 1530-8669.
* ↑ «IIP Publications -» (en anglès). [Consulta: 3 juliol 2018].
* ↑ «Myrna Blyth Alert | National Review» (en anglès). National Review, 02-07-2004.
# Suicide Girls

Suicide Girls és un lloc web de pornografia softcore altporn amb models de perfil gòtic o punk. També funciona com una comunitat virtual on es publiquen anuncis i perfils dels seus membres, a més d'entrevistes amb personatges del món de la cultura alternativa. El discurs de l'empresa fa ús d'una retòrica pro-feminista i diu promocionar una forma de poder de la dona a través del control de la seva sexualitat. Accedir a gran part d'aquest lloc requereix un registre i és de pagament. El terme Altporn (pornografia alternativa) ha estat utilitzat dintre dels mitjans i a Internet per a descriure l'estil d'erotisme ofert per aquest lloc i altres de similars que han proliferat posteriorment.
El lloc Suicide Girls i el seu concepte va ser creat per l'empresa SG Services, Inc. i els socis són Sean Suicide (Sean Suhl) i Missy Suicide (Selena Mooney) l'any 2001, a Portland (Oregon). El 2003, el lloc de les operacions va ser desplaçat a Los Angeles (Califòrnia). El lloc és privat i els seus propietaris són Steve Simitzis (servidor i administrador de SG) i la seva dona Olivia Ball (programadora del lloc i una Suicide Girl).

## Enllaços externs

* Suicide Girls
# Estadi Loftus Versfeld

L'Estadi Loftus Versfeld és un estadi de futbol situat a Pretòria a Sud-àfrica que fou seu de la Copa del Món de futbol 2010 i on es disputaren cinc partits de la primera fase i un de vuitens. La seva capacitat total és de 51.762 espectadors. L'any 2008 es va remodelar per albergar la Copa del Món.

## Copa del món de futbol de 2010

Partits del torneig que es jugaran a l'estadi:
Primera fase
* 13 de juny: Sèrbia - Ghana.
* 16 de juny: Sud-àfrica - Uruguai.
* 19 de juny: Camerun - Dinamarca.
* 23 de juny: Estats Units - Algèria.
* 25 de juny: Xile - Espanya.
Vuitens de final
| Paraguai | 0 - 0 | Japó |
| | Fitxa | |
| Tanda de penals |||
| Barreto Barrios Riveros Valdez Cardozo | 5 – 3 | Endō Hasebe Komano Honda |

## Enllaços externs

* El Loftus Versfeld a FIFA.com Arxivat 2010-03-06 a Wayback Machine. (castellà)
# Everardo Gout

Everardo Valerio Gout és un guionista, director i productor de cinema mexicà, germà de Leonardo Gout. Va debutar el 1997 amb el curtmetratge El banquete, i el 2011 va assolir notorietat amb el seu debut en el llargmetratge Días de gracia, amb la que va guanyar el premi Ariel a la millor opera prima en la LIV edició dels Premis Ariel. Després va dirigir alguns episodis d'algunes sèries estatunidenques com Banshee (2016) i Luke Cage, Aquí en la Tierra, i Mars. El 2020 va dirigir el primer episodi de la sèrie Snowpiercer.

## Filmografia

* 1997: El banquete
* 1999: Calabazitaz Tiernaz
* 2011: Días de gracia
* 2016: Mars
* 2016: Banshee
* 2018: Luke Cage
* 2020: Snowpiercer

## Premis

* 2012: Premi Ariel a la millor opera prima per Días de gracia
* 2012: Premi al millor director en la XVIII Mostra de Cinema Llatinoamericà de Catalunya

## Referències

* ↑ Biografia a sensacine.com.mx
* ↑ Pastorela protagoniza los premios Ariel, El Informador, 2 de juny de 2012
* ↑ La esperadísima serie “Snowpiercer Rompenieves” a partir del 25 de mayo en Netflix, cinemagavia, 11 de maig de 2020
* ↑ La Mostra recorda Jordi Dauder en la clausura del certamen Arxivat 2021-04-23 a Wayback Machine., paeria.es, 30 de març de 2012
# T'Serclaes

«T'Serclaes» té aquests significats:
* Joan t'Serclaes de Tilly (1559-1632), general-mercenari
* Albert Octavius t'Serclaes de Tilly (1646-1715), militar espanyol, príncep d'Aragó i primer governador de Barcelona
* Claudi Frederic t'Serclaes, comte de Tilly (1648-1723), governador de Maastricht (1718-1723)
# T'Pol

La subcomandant T'Pol és un personatge fictici en ľunivers Star Trek interpretat per l'actriu Jolene Blalock a la sèrie Star Trek: Enterprise. És una vulcaniana que serveix com a oficial científic a bord de la nau Enterprise (NX-01).
Al principi de la sèrie, la T'Pol estava comissionada a la nau Enterprise com a representant de l'Alt Comandament Vulcà (any 2151). El seu paper al principi és el d'una supervisió, ja que segons els vulcanians, els humans no estan preparats per explorar l'espai.

## Cronologia

* 2088 - Neix a Vulcà.
* 2135 - Completa la seva formació en el Ministeri de Seguretat i realitza la seva primera missió que consisteix a atrapar uns desertors.
* 2136 - S'uneix a la direcció de ciències.
* 2148 - Ascendeix com a oficial científic.
* 2149 - És transferida al consultat vulcanià a la Terra.
* 2151 - És assignada com a oficial científic i observadora a la nau estel·lar NX - 01 Enterprise.
* 2153 - Abandona l'Alt Comandament Vulcanià per poder seguir amb l'Enterprise en l'extensió.
* 2154 - Al tornar de l'extensió entra a formar part de la Flota estel·lar, també es casa i es divorcia amb un altre vulcanià anomenat Koss.

## Enllaços externs

* Web oficial - T'Pol Arxivat 2009-09-17 a Wayback Machine.(anglès)
# Fame

«Fame o Fama» té aquests significats:
# Surgoinsville

Surgoinsville és una població dels Estats Units a l'estat de Tennessee. Segons el cens del 2000 tenia 1.484 habitants.

## Demografia

Segons el cens del 2000, Surgoinsville tenia 1.484 habitants, 614 habitatges, i 453 famílies. La densitat de població era de 141,8 habitants/km².
Dels 614 habitatges en un 27,5% hi vivien nens de menys de 18 anys, en un 63,5% hi vivien parelles casades, en un 7,8% dones solteres, i en un 26,1% no eren unitats familiars. En el 24,8% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,5% tenia menys de 18 anys, un 6,9% entre 18 i 24, un 27,6% entre 25 i 44, un 28,3% de 45 a 60 i un 15,7% 65 anys o més.
L'edat mediana era de 40 anys. Per cada 100 dones de 18 o més anys hi havia 92,6 homes.
La renda mediana per habitatge era de 35.391 $ i la renda mediana per família de 41.055 $. Els homes tenien una renda mediana de 32.969 $ mentre que les dones 20.739 $. La renda per capita de la població era de 18.015 $. Entorn del 5,6% de les famílies i el 9,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Surgoinsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Surgoinsville». American Fact Finder. Oficina del Cens dels Estats Units, 12-01-2010.
# Suri (ciutat)

Suri (o Siuri), (bengalí সিউড়ি) és una ciutat de l'Índia, a l'estat de Bengala Occidental, capital del districte de Birbhum, situada a 23° 55′ 00″ N, 87° 32′ 00″ E﻿ / ﻿23.9167°N,87.5333°E﻿ / 23.9167; 87.5333. Té una població de 54.274 habitants (2001).
Viccionari
# Surgència de la Cova de la Platja

La surgència de la Cova de la Platja és una surgència d'aigua del terme de Castell de Mur, al Pallars Jussà, a l'antic terme de Guàrdia de Tremp. Es tracta d'un topònim romànic descriptiu, ja que en aquest lloc la Noguera Pallaresa forma una petita platja a la seva riba dreta. És al Congost de Terradets, una mica a sud del lloc on el Barranc del Bosc (Sant Esteve de la Sarga) s'aboca en la Noguera Pallaresa, gairebé al nivell de la carretera C-13. Per damunt seu hi ha la Cova de Té-do'm i la Cova de la Platja. És una cova impenetrable formada per una surgència de les que drenen el Montsec. En surt un cabal d'aigua de 15 litres per segon.

## Referències

* ↑ BORRÀS I XAVIER, J., MIÑARRO I URRESTARAZU, J. M. i TALAVERA I GARCIA, F. Catàleg espeleològic de Catalunya (el Pallars Jussà). Barcelona: Poliglota, tècnica i documentació, 1978. Sense ISBN.

## Enllaços externs

* Institut Cartogràfic de Catalunya; el nom no apareix en els mapes
# Fateixa

Fateixa és un muntanya i una platja a la costa occidental de l'illa de São Vicente a Cap Verd. La seva elevació és de 517 m. S'hi accedeix per una carretera bruta. Es troba 8 km a l'oest de la vila de Mindelo.
Molt a prop hi és Monte Cara al nord-est i la vall de São Pedro i el seu aeroport.

## Vegeu també

* Llista de muntanyes de Cap Verd

## Enllaços externs

* Fateixa a mindelo.info (francès)
# Słubice

* Aquest article tracta sobre al municipi polonès del voivodat de Lubusz. Si cerqueu el municipi polonès del voivodat de Masòvia, vegeu «Słubice (Masòvia)».
Słubice és una ciutat fronterera amb 18.148 habitants (2011) que pertany a Polònia, al voivodat de Lubusz. Està ubicada al costat polonès de la frontera amb Alemanya, a la riba del riu Oder oposada a la ciutat de Frankfurt de l'Oder. Anteriorment pertanyia al voivodat de Gorzów (1975–1998). Aquesta ciutat és la capital del comtat de Słubice i la seu administrativa de la comuna de Słubice.

## Història

El seu nom actual és la versió restaurada en polonès de Zliwice (Zliwitz en alemany), un assentament eslau occidental a l'est de Brandendamm mencionat el 1253. La casa d'Ascània va comprar la Terra Lubusz al duc de Silèsia l'any 1248.
Słubice va formar part de la ciutat de Frankfurt de l'Oder fins al 1945, amb el nom de Dammvorstadt. Les dues ciutats comparteixen diverses activitats. Słubice va ser el lloc on es va rodar la pel·lícula del 2003 Distant Lights i algunes escenes de la de 2002, Grill Point.
L'any 2014 es va inaugurar el Monument a la Viquipèdia fet de fibra i resina.

### Ciutats agermanades

Słubice està agermanada amb:
* Frankfurt de l'Oder, Alemanya, des de 1975
* Heilbronn, Alemanya, des de 1998
* Tijuana, Mèxic, des de 1998
* Yuma (Arizona), Estats Units, des de 2000
* Xostka, Ucraïna, des de 2008
* Elektrėnai, Lituània, des de 2010
* La Paz, Mèxic, des de 2013

## Referències

* ↑ «Einleitung». Arxivat de l'original el 2007-07-14. [Consulta: 24 octubre 2014].
* ↑ «El primer monument a la Wikipedia s'inaugura a la ciutat polonesa de Slubice». Vilaweb, 22-10-2014. [Consulta: 31 octubre 2014].

## Enllaços externs

* Słubice - Lloc web oficial
* Slubice24.pl
* Tourguides Słubice
* El riu Oder
# Tc

Tc té els següents significats:
* Química: Símbol del tecneci.
* Medicina: Abreujatura de tomografia computada.
* Dret:Tribunal Constitucional d'Espanya
* Política:Tierra Comunera
* Informàtica: Tecnologies del coneixement
Viccionari
# Taüst

Taüst (Tauste en castellà i nom oficial) és un municipi d'Aragó situat a la província de Saragossa i enquadrat a la comarca de Las Cinco Villas.
Al poble són celebrades la Setmana Santa, el Rosari de Cristall, el Dance de Taüst i el vot de Sant Miquel, les quatre considerades festes d'interés turístic d'Aragó.

## Personatges il·lustres

* Antonio Andrés (segles XIII-XIV), teòleg franciscà
* Gregorio López Raimundo, polític pertanyent al Partit Comunista d'Espanya
* Jaime Ortega y Olleta, militar carlí.

## Referències

* 1 2 Zapater, H. «El voto de San Miguel, de Tauste, declarada fiesta de interés turístico de Aragón». Heraldo, 22-05-2019 [Consulta: 30 maig 2019].
# Flavoperla dao

Flavoperla dao és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Indoxina: el Vietnam.

## Referències

* ↑ Chu, 1929. China J. 10:90.
* ↑ uBio (anglès)
* ↑ Stark & Sivec, 2008. New Vietnamese species of the genus Flavoperla (Chu) (Plecoptera: Perlidae). Illiesia 4(5):60.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Encyclopedia of Life (anglès)
# Fernando Álvarez de Toledo

Fernando Álvarez de Toledo és el nom dels següents personatges:
* Fernando Álvarez de Toledo y Sarmiento (1390-1460), IV senyor de Valdecorneja, II senyor i I comte d'Alba de Tormes.
* Fernando Álvarez de Toledo y Herrera, IV senyor i I comte d'Oropesa
* Fernando Álvarez de Toledo y Zúñiga (+ 1504), II comte d'Oropesa
* Fernando Álvarez de Toledo y Pimentel (1507-1582), anomenat el Gran Duc d'Alba.
* Fernando Álvarez de Toledo (conqueridor) (1550-1633), soldat i poeta espanyol que va escriure una crònica en vers (Araucana II) de la conquesta de Xile.
* Fernando Álvarez de Toledo y Figueroa (+ 1558) IV comte d'Oropesa
* Fernando Álvarez de Toledo Portugal (1597-1621), VI comte d'Oropesa
* Fernando Álvarez de Toledo y Mendoza (1595-1667) VI duc d'Alba de Tormes
* Fernando de Silva y Álvarez de Toledo (1714-1776), XII duc d'Alba i XVI senyor de Valdecorneja.
# Tenericuts

Els tenericuts (Tenericutes) són el filum de bacteris que conté la classe dels mol·licuts.

## Referències

* ↑ Murray, R.G.E. (1984). "The higher taxa, or, a place for everything...?" pp. 31-34. In N.R. Krieg and J.G. Holt (eds.) Bergey's Manual of Systematic Bacteriology, vol. 1. The Williams & Wilkins Co., Baltimore.
* ↑ «Tenericutes». List of Prokaryotic names with Standing in Nomenclature. Arxivat de l'original el 2013-01-27. [Consulta: 11 setembre 2008].
* ↑ «Tenericutes». Taxonomy Browser. NCBI. [Consulta: 11 setembre 2008].
* ↑ Ludwig, W.; Schleifer, K.-H., and Whitman, W.B. (In press, release in 2009). "Revised road map to the phylum Firmicutes". In P. De Vos et al. (eds.) Bergey's Manual of Systematic Bacteriology, 2nd ed., vol. 3 (The Firmicutes). Springer-Verlag, New York. ISBN 0-387-95041-9
# Tenerife Club de Baloncesto

El Tenerife Club de Baloncesto fou un club de bàsquet de la ciutat de Santa Cruz de Tenerife (Canàries).
El club neix en l'any 1996 amb la idea d'aconseguir la unió dels clubs de bàsquet de l'illa de Tenerife (Tenerife Amigos del Baloncesto i Club Baloncesto Canarias) sota la denominació de Tenerife Canarias. Des d'aquest moment el club passà a ser el representant del bàsquet tinerfeny en categoria nacional.
La primera temporada la disputa en el pavelló Rios Tejera de la ciutat de la Laguna en la qual esportivament acaba en el lloc tretzè de la LEB. En la segona temporada l'equip es desplaça a Santa Cruz de Tenerife, disputant els seus partits com local en el Pavelló Municipal de la capital tinerfenya. Esportivament aquesta temporada l'equip arriba a jugar el decisiu playoff d'ascens contra el CB Múrcia, sent l'equip murcià el qual assoleix l'anhelat ascens a l'ACB. En la temporada 1998-99 es continua jugant en Santa Cruz de Tenerife arribant fins a les semifinals de la lliga caient eliminat en el playoff pel Gijón. La temporada 1999-2000 el club es desplaça de nou fins a la Laguna per a estrenar nova casa, el Pavelló Insular Santiago Martín, una instal·lació de nova creació que reunia tots els requisits per a assumir el repte de pujar i mantenir-se en l'ACB. En la temporada 2002-03 s'assoleix guanyar la Copa Príncep d'Astùries i l'anhelat ascens a l'ACB. Després de dues temporades a la màxima categoria, la temporada 2004/05 torna a baixar a la lliga LEB. La temporada 2012-13 fou l'última en la història del club.

## Palmarès

* Campió de la Lliga LEB: 2002-03.
* Campió de la Copa Príncep d'Astùries: 2002-03
* Campió de la Lliga EBA: 2010-11
* 2× Campió del Trofeu Gobierno de Canarias: 2002, 2005

## Equips canaris a la màxima categoria

| Equip | Temporades | Categoria | Any de fundació | Municipi | Illa |
| Club Baloncesto Gran Canaria | 32 | Masculina | 1963 | Las Palmas de Gran Canaria | Gran Canaria |
| Club Baloncesto Canarias | 19 | Masculina | 1939 | San Cristóbal de La Laguna | Tenerife |
| Real Club Náutico de Tenerife | 11 | Masculina | 1952 | Santa Cruz de Tenerife | Tenerife |
| Tenerife Club de Baloncesto | 2 | Masculina | 1996 | San Cristóbal de La Laguna | Tenerife |
| Tenerife Amigos del Baloncesto | 2 | Masculina | 1986 | Santa Cruz de Tenerife | Tenerife |
| Club Baloncesto Islas Canarias | 31 | Femenina | 1980 | Las Palmas de Gran Canaria | Gran Canària |
| Club Baloncesto Isla de Tenerife Aguere | 12 | Femenina | 1985 | San Cristóbal de La Laguna | Tenerife |
| Club Baloncesto Uni Tenerife | 3 | Femenina | 2003 | Santa Cruz de Tenerife | Tenerife |
| Club Baloncesto Tenerife Krystal | 3 | Femenina | 1971 | Santa Cruz de Tenerife | Tenerife |

## Referències

* ↑ «El Tenerife, confirmado». Mundo Deportivo, 23-06-1996. [Consulta: 25 abril 2019].
* ↑ Rodríguez Blanco, Jacobo «LEB\Play Off Semifinales: El Unelco Tenerife regresa a la ACB a lo grande» (en castellà). Solobasket.com, 24-05-2003 [Consulta: 24 juny 2020].
* ↑ «Primera División Masculina 2012-13, final a cuatro». Federación Canaria de Baloncesto. [Consulta: 21 juny 2019].
# Tenero-Contra

Tenero-Contra és un municipi del cantó de Ticino (Suïssa), situat al districte de Locarno.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Femme

Femme (en francès, 'dona'), també coneguda com a Dona, és una escultura de Joan Miró creada el 1981. Una còpia nominativa de l'obra fou donada per desig de l'artista a l'Ajuntament de Barcelona l'any 1983. Actualment, l'obra es troba exposada al vestíbul de la casa de la Ciutat de Barcelona.

## Història

L'obra va ser realitzada pel polifacètic artista Joan Miró a la foneria Parellada l'any 1981 i oferta a l'Ajuntament de la seva ciutat el 1983, poc abans de la seva defunció. En aquell temps, l'alcalde Narcís Serra (PSC) ja havia començat a transformar el vestíbul de la casa de la Ciutat de Barcelona en un museu d'art obert al públic, que al llarg dels anys s'aniria ampliant amb nombroses obres d'artistes destacats.

## Descripció

La figura, que segueix la pauta de l'univers simbòlic de l'artista malgrat formar part de la seva última època de producció artística, és de forma cònica, i presenta dos petits apèndixs corbats a la part superior a manera de braços. El cap és resolt amb un paral·lelepípede d'angles arrodonits, unit al cos mitjançant un estret canó de bronze, i tots aquests elements són d'una puresa lineal remarcable. A manera de contrast, i per tal d'accentuar l'interès sobre la dona-mare, procreadora-font de vida primordial, destaquen especialment les natges prominents de la figura, així com les dues perforacions verticals, l'una sobre l'altra, a l'anvers del cos cònic: un tall destacat a l'altura de l'estern acompanya una concavitat profunda, fosca, crua, en forma de llavor a manera de vulva de grans proporcions. Per la seva part, al cap, una cicatriu lunar emmarca els ulls de la figura: un foradat directament al rostre i l'altre en forma de protuberància foradada, aplicada al centre del volum. Aquest traç de gran dinamisme és correspost a la part posterior del cap de la figura, on són clarament visibles tres incisions consecutives i concèntriques en forma de mitja lluna.

## Referències

* ↑ Fernández Miró i Ortega Chapel, 2006, p. 357.
* ↑ s.n., 1990, p. 160-161.

## Bibliografia

* Fabre, Jaume; Huertas, Josep M.; Bohigas, Pere. Monuments de Barcelona. 1a edició. Barcelona: Ajuntament de Barcelona, 1984. ISBN 84-85905-21-0.
* Catasús, Aleix; Capó, Jaume. Barcelona esculturas. Barcelona: Ediciones Polígrafa, 2001. ISBN 84-343-0979-3.
* Fernández Miró, Emilio; Ortega Chapel, Pilar. Joan Miró: sculptures; catalogue raisonné; 1928 - 1982. París: Lelong [u.a.], 2006, p. 357. ISBN 2-86882-074-3.
* s.n.. Escultures de Miró. Inca, Mallorca: Gràf. García, 1990. ISBN 84-86815-23-1.
Viccionari